Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 238/13/2202	Galanta, 13.6.2013
EEČ : 2-17-185-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 05. 05. 2013 v čase okolo 18.40 h odcudzila z regálov v Obchodnom dome XXXXX v Šali tovar a to 1 ks Zifco fľaša v hodnote 5,99 Eur, 1 ks Zifco cumel v hodnote 1,35 Eur, 1 ks Zifco cumel v hodnote 1,99 Eur, 1 ks Schwarzwald šunka v hodnote 2,33 Eur, 1 ks kráľovská šunka v hodnote 1,22 eur a jeden kus salámy Púchovský uherák v hodnote 2,84 Eur, v celkovej hodnote 15,72 Eur a následnou lustráciou bolo zistené, že obvinená XXXXX bola za obdobný čin v predchádzajúcich dvanástich mesiacoch postihnutá a to za priestupok proti majetku podľa § 50 ods. 1) Zákona č. 372/1990 o priestupkoch, ktorého sa dopustila dňa 02. 02. 2013 blokovou pokutou nezaplatenou na mieste vo výške 30,- Eur číslo blokov E0320406-E320408, vystavenou Obvodným oddelením PZ Karlova Ves.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu Okresného riaditeľstva PZ v Šali, Odboru poriadkovej a dopravnej polície č. ORP-183/SA-SA-2013 zo dňa 05. 05. 2013 bolo vznesené obvinenie XXXXX za prečin krádeže podľa § 212 ods. 2  písmeno f/ Trestného zákona na tom skutkovom základe, ako je to uvedené  vo výrokovej časti tohto uznesenia.
   
	Po preskúmaní spisového materiálu som dospela k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Trestného poriadku, podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, k trestnému činu sa priznal, škodu v plnom rozsahu uhradil, resp. urobil iné opatrenie smerujúce k náhrade škody a vzhľadom na doterajší život obvineného ako aj na okolnosti prípadu možno dôvodne takéto rozhodnutie považovať za dostačujúce.
            
	V predmetnej veci sa obvinená k spáchaniu skutku v plnom rozsahu priznala. Obvinená výslovne súhlasila s tým, aby prokurátor trestné stíhanie proti nej podmienečne zastavil. Uvedeným činom žiadna škoda spôsobená nebola, nakoľko odcudzené veci boli poškodenej spoločnosti XXXXX Slovenská republika v.o.s. v pôvodnom stave vrátené.  Vzhľadom k okolnostiam prípadu mám za to, že v prípade obvinenej sa jednalo o  nerozvážnosť.  

	Obvinená je stíhaná za prečin krádeže podľa § 212 ods. 2 písm. f/ Trestného zákona, ktorého horná hranica trestnej sadzby predstavuje dva roky. Obvinená doposiaľ nebola súdom trestaná. Z miesta trvalého bydliska  je všeobecne hodnotená.
	
	Súčasne som podľa § 216 ods. 2 Trestného poriadku stanovila obvinenej skúšobnú dobu v trvaní12 mesiacov, ktorá začne plynúť od právoplatnosti tohto uznesenia. Pokiaľ obvinená bude viesť v skúšobnej dobe riadny život, po jej uplynutí rozhodnem, že sa osvedčila a toto rozhodnutie bude mať účinky definitívneho zastavenia trestného stíhania.  
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka